Agentia Nationala pentru Ameliorare si Reproductie in Zootehnie

- Prezentare generala -

Agentia Nationala pentru Ameliorare si Reproductie in Zootehnie „Prof. dr. G.K. Constantinescu” (A.N.A.R.Z.) este institutie publica, cu personalitate juridica, finantata integral de la bugetul de stat, reorganizata in baza H.G. nr. 834/2010 si functioneaza in subordinea Ministerului Agriculturii si Dezvoltarii Rurale (M.A.D.R.) .
Agentia este autoritatea nationala competenta in domeniul zootehnic privind ameliorarea, reproductia, conservarea si managementul resurselor genetice.

A.N.A.R.Z. are urmatoarele atributii principale:

a) coordoneaza la nivel national activitatea de ameliorare, reproductie, conservare si managementul resurselor genetice la animale;

b) asigura implementarea legislatiei comunitare in legislatia nationala pentru domeniul de activitate al Agentiei;

c) coordoneaza intr-un sistem unitar programele nationale de ameliorare genetica a efectivelor de animale;

d) organizeaza si efectueaza inspectia de stat in domeniul de activitate al Agentiei;

e) organizeaza si efectueaza activitatea de individualizare, identificare, inregistrare, constituire si actualizare a bazei de date, acorda numarul unic UELN (Universal Equine Life Number), emite si elibereaza pasapoartele la ecvidee;
f) controleaza modul de aplicare a sistemului de individualizare, identificare si inregistrare la animalele cuprinse in programele de ameliorare;

g) este responsabila de intreaga activitate de control oficial al productiei, de metodele de monitorizare a performantelor si de evaluarea valorii genetice a animalelor; autorizeaza organizatiile pentru efectuarea controlului oficial al productiilor, cantitativ si calitativ, si pentru calcularea si publicarea rezultatelor;

h) organizeaza si efectueaza inspectia controlului oficial al productiilor la animale, verifica respectarea tehnologiei de testare a reproducatorilor dupa performante proprii si descendenti, pe diferite etape de selectie, participa in comisiile de bonitare a animalelor de ferma;

i) acrediteaza organizatii si asociatii care infiinteaza si conduc registre genealogice la animalele de ferma;

j) mentine conducerea registrelor genealogice la animale pana in momentul acreditarii asociatiilor sau organizatiilor, in conformitate cu prevederile legislatiei europene in acest domeniu;

k) monitorizeaza la nivel national activitatea de reproductie, organizata si desfasurata prin monta naturala, insamantari artificiale si embriotransfer;

l) autorizeaza din punct de vedere zootehnic statiunile de insamantari artificiale, centrele de colectare, prelucrare si depozitare a materialului seminal, autorizeaza reproducatorii masculi utilizati la insamantari artificiale;

m) autorizeaza operatorii economici care depoziteaza si comercializeaza embrioni si material seminal congelat;

n) efectueaza analize,'teste si expertize in laboratoarele proprii pentru certificarea datelor din domeniul de activitate;

o) autorizeaza organizatiile, asociatiile si alte unitati implicate in desfasurarea activitatilor de reproductie, prin insamantari artificiale, monta dirijata si embriotransfer;

p) autorizeaza statiunile si punctele de monta publica, herghelii si depozite de armasari, verifica existenta reproducatorilor pentru monta naturala si ii autorizeaza din punct de vedere zootehnic;

q) organizeaza si desfasoara cursuri de perfectionare a pregatirii profesionale si instruire a personalului propriu si a operatorilor de specialitate din domeniul de activitate, autorizeaza operatorii de insamantari artificiale;

r) coordoneaza si indruma tehnic organizarea si desfasurarea activitatii de informatizare si computerizare a retelei nationale de ameliorare si reproductie in zootehnie;

s) verifica respectarea criteriilor privind acordarea codurilor de identificare pentru fermele de selectie, de reproductie si statiile de incubatie, controleaza respectarea normelor tehnice privind producerea si comercializarea oualor pentru incubatie si a puilor de pasari de ferma;

t) autorizeaza stupinele de elita si stupinele de multiplicare;

u) verifica indeplinirea criteriilor de eligibilitate si aproba programele de conservare si utilizare a raselor de animale aflate in stare critica, in pericol de disparitie, vulnerabile si a celor nesigure, asigura functionarea bancii de gene;

v) atesta asociatiile profesionale de crescatori la speciile de animale care nu fac obiectul programelor de conservare si utilizare a resurselor genetice animale: porumbei, caini, pisici si alte animale de companie;

w) emite certificatul de omologare a raselor, liniilor, hibrizilor si noilor creatii biologice in baza normelor tehnice;

x) emite certificatul pentru carnea de bovine adulte-masculi, conform reglementarilor europene;

y) verifica corectitudinea datelor inscrise in cartile de rasa, in scopul imbunatatirii genetice a populatiilor de ecvidee si al conservarii patrimoniului genetic, si autorizeaza armasarii pepinieri din herghelii si de monta publica;

z) avizeaza deconturile privind aprobarea normelor de cheltuieli finantate de la bugetul de stat, pentru intretinerea cabalinelor din categoria „Herghelia Nationala";

aa) verifica respectarea conditiilor privind acordarea de ajutoare de stat pentru ameliorarea raselor de animale;

ab) avizeaza importul-exportul de animale vii pentru reproductie, material seminal, embrioni, ovule, oua de incubatie pentru reproductie, certifica prin buletine oficiale de analiza si expertiza calitatea materialului seminal;

ac) participa prin laboratoarele proprii la controlul de rutina pentru verificarea parametrilor fizico-chimici si de calitate a laptelui;

ad) participa in comisiile zooveterinare in vederea stabilirii valorii de inlocuire a animalelor;

ae) constata si dispune sanctiuni conform legislatiei zootehnice si actelor normative in vigoare, retrage acreditarile si autorizarile oricarei asociatii sau organizatii care refuza sau ignora deliberat conditiile stabilite initial;

af) propune Ministerului Agriculturii si Dezvoltarii Rurale proiecte de acte normative si elaboreaza norme tehnice si metodologice in vederea indeplinirii atributiilor specifice;

ag) indeplineste orice alte atributii ce rezulta din prezenta hotarare si din reglementarile legale in vigoare.

Atributiile de autoritate competenta ale Agentiei sunt indeplinite la nivel judetean de catre oficiile pentru ameliorare si reproductie in zootehnie, structuri fara personalitate juridica in subordinea Agentiei, care isi desfasoara activitatea in conformitate cu reglementarile legale in vigoare.
